wannaphong/clean_thaiwikipedia huggingface dataset:
# รถไฟใต้ดินอินช็อน สาย 1
รถไฟใต้ดินอินช็อน สาย 1 เป็นเส้นทางรถไฟฟ้าในนครอินช็อน ประเทศเกาหลีใต้ โดยทดสอบวิ่งครั้งแรกในเดือนมีนาคม ค.ศ. 1999 และเปิดให้บริการวันที่ 6 ตุลาคม ค.ศ. 1999 จึงทำให้เป็นระบบรถไฟฟ้าแห่งที่ 4 ในเกาหลีใต้ ถัดจาก รถไฟใต้ดินโซล รถไฟใต้ดินปูซาน และรถไฟใต้ดินแทกู ใช้เวลาในการเดินทางประมาณ 57 นาที ส่วนใหญ่เป็นทางใต้ดิน เส้นทางนี้ยังเป็นส่วนหนึ่งของรถไฟใต้ดินโซลอีกด้วย เนื่องจากสามารถเชื่อมต่อกับรถไฟใต้ดินโซล สาย 1 และ AREX ได้

 สถานี 
ทุกสถานีตั้งอยู่ในนครอินช็อน ประเทศเกาหลีใต้
 รหัสสถานี สถานี สถานี สถานี เชื่อมต่อ ระยะห่าง รวมระยะทางที่ตั้ง     Gyeyang         Gyulhyeon       Bakchon       Imhak       Gyesan       Gyeongin National University of Education       Jakjeon       Galsan        Bupyeong-gu Office        Bupyeong Market       Bupyeong        Dongsu       Bupyeongsamgeori       Ganseogogeori        Incheon City Hall        Culture & Arts Center       Incheon Bus Terminal        Munhak Sports Complex        Seonhak       Sinyeonsu       Woninjae        Dongchun       Dongmak       Campus Town       Technopark       BIT Zone       Incheon National University      Central Park       International Business District      Songdo Moonlight Festival Park
# พระเจ้าบรมวงศ์เธอ พระองค์เจ้าฉิมพลี
พระเจ้าบรมวงศ์เธอ พระองค์เจ้าฉิมพลี (พ.ศ. 2334 – 28 พฤศจิกายน พ.ศ. 2400) เป็นพระราชธิดาพระองค์ที่ 32 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดางิ้ว

พระประวัติ
พระเจ้าบรมวงศ์เธอ พระองค์เจ้าฉิมพลี ประสูติเมื่อพ.ศ. 2334 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดางิ้ว

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าฉิมพลีทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่าพระราชพงษาวดาร-กรุงรัตนโกสินทร-รัชกาลที่-๒/๕๖-เรื่องสร้างสวนขวา

"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าฉิมพลี ๑...  รวมพระองค์เจ้ายี่สิบเจ็ดหลัง..."

พระเจ้าบรมวงศ์เธอ พระองค์เจ้าฉิมพลี สิ้นพระชนม์ในรัชกาลที่ 4 เมื่อวันเสาร์ที่ 28 พฤศจิกายน พ.ศ. 2400 พระชันษา 67 ปี พระอัฐิเก็บไว้ที่พระเบญจาชั้นที่ 2 หอพระนาก

 พระอิสริยยศ 

 พระเจ้าลูกเธอ พระองค์เจ้าฉิมพลี (พ.ศ. 2334 – 7 กันยายน พ.ศ. 2352)
 พระเจ้าน้องนางเธอ พระองค์เจ้าฉิมพลี (7 กันยายน พ.ศ. 2352 – 21 กรกฎาคม พ.ศ. 2367)
 พระเจ้าบรมวงศ์เธอ พระองค์เจ้าฉิมพลี (21 กรกฎาคม พ.ศ. 2367 – ปัจจุบัน)
# พระเจ้าบรมวงศ์เธอ พระองค์เจ้าศศิธร
พระเจ้าบรมวงศ์เธอ พระองค์เจ้าศศิธร (พ.ศ. 2337 - พ.ศ. 2365) พระราชธิดาพระองค์ที่ 36 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิม

 พระประวัติ 
พระเจ้าบรมวงศ์เธอ พระองค์เจ้าศศิธร ประสูติเมื่อปีขาลพ.ศ. 2337 พระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิม ธิดาพระยามหาอำมาตย์ (เสือ) กับท้าววรจันทร์ (แจ่ม)

ทรงรอบรู้หนังสือทั้งไทยและขอม เป็นพระอาจารย์พระองค์เจ้าฝ่ายใน สอนให้ขัดตำนานสวดมนต์และสอนหนังสือพระเจ้าลูกเธอในรัชกาลที่ 2 ปรากฎใน พระราชพงศาวดารกรุงรัตนโกสินทร์ รัชกาลที่ 2 ว่าพระราชพงษาวดาร-กรุงรัตนโกสินทร-รัชกาลที่-๒/๖๕-เรื่องสังคายนาสวดมนต์

"...ในครั้งนั้นได้โปรดให้พระเจ้าน้องนางเธอ พระองค์เจ้าศศิธรเปนหัวน่า ชักชวนพระราชวงษานุวงษ์แลข้าราชการฝ่ายในฝึกหัดสวดพระปริต ให้ราชบัณฑิตย์เข้าไปบอกที่พระทวารเทวราชมเหศวร์ ข้างในท่องต่ออยู่ในพระที่นั่งไพศาลทักษิณ นัยว่าครั้งนั้นข้างในฝึกหัดสวดมนต์ได้ชำนิชำนาญ ทั้งอักษรสังโยคแลทำนองตลอดจนขัดตำนาน..."

พระบาทสมเด็จพระจอมเกล้าเจ้าอยู่หัวทรงพระราชนิพนธ์ถึงพระองค์ใน ปฐมวงศ์ ว่าAccom Thailand. ปฐมวงศ์. สืบค้นเมื่อ 12 พฤษภาคม พ.ศ. 2560.

"...พระองค์เจ้าศศิธร ได้ทำราชการเปนครูชักแลสอนพระองค์เจ้าสวดมนต์ ในหอพระพุทธรูปข้างใน..."

พระเจ้าบรมวงศ์เธอ พระองค์เจ้าศศิธร สิ้นพระชนม์ในรัชกาลพระบาทสมเด็จพระพุทธเลิศหล้านภาลัย เมื่อพ.ศ. 2365 พระชันษา 28 ปี

 พระอิสริยยศ 

พระเจ้าลูกเธอ พระองค์เจ้าศศิธร (พ.ศ. 2337 - 7 กันยายน พ.ศ. 2352)
พระเจ้าน้องนางเธอ พระองค์เจ้าศศิธร (7 กันยายน พ.ศ. 2352 - พ.ศ. 2365)
พระเจ้าบรมวงศ์เธอ พระองค์เจ้าศศิธร (พระนามหลังการสิ้นพระชนม์)

 พงศาวลี
# พระเจ้าบรมวงศ์เธอ พระองค์เจ้ากระษัตรี
พระเจ้าบรมวงศ์เธอ พระองค์เจ้ากระษัตรี (พ.ศ. 2338 - พ.ศ. 2359) (พระนามเดิม:พระองค์เจ้าหญิงกระษัตรี) พระราชธิดาพระองค์ที่ 38 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดานวม

พระเจ้าบรมวงศ์เธอ พระองค์เจ้ากระษัตรี ประสูติเมื่อปีมะโรง อัฐศก จ.ศ. 1158 พ.ศ. 2338 ได้ทำราชการในรัชกาลที่ 2 สิ้นพระชนม์ในรัชกาลที่ 2 เมื่อปีชวด อัฐศก จ.ศ. 1178 พ.ศ. 2359 พระชันษา 22 ปีคณะกรรมการฝ่ายประมวลเอกสารและจดหมายเหตุ กรมศิลปากร ราชสกุลวงศ์  พิมพ์ครั้งที่ 4; กรุงเทพฯ, สำนักวรรณกรรมและประวัติศาสตร์: 2554

 ต้องพระอาญา 
ในสมัยรัชกาลที่ 2 ได้เกิดเหตุพระเจ้าบรมวงศ์เธอ กรมหมื่นศรีสุเรนทร์ทิ้งบัตรสนเท่ห์จนต้องพระอาญาแผ่นดิน ถูกประหาร หลังจากชำระความกรมหมื่นศรีสุเรนทร์แล้ว เกิดมีผู้ทิ้งหนังสือในพระบรมมหาราชวัง หยาบช้าถึงองค์พระเจ้าแผ่นดิน ความในพระราชพงศาวดารรัชกาลที่ 2 ว่า

"ครั้นชำระความกรมหมื่นศรีสุเรนทร์แล้ว ก็มีผู้ทิ้งหนังสือหยาบช้าในพระราชวัง โปรดเกล้าโปรดกระหม่อมให้กรมหมื่นเจษฎาบดินทร์ เป็นตระลาการพิจารณาให้ค้นลายมือเจ้า แลเจ้าจอมทุกเรือนเอามาสอบกับหนังสือทิ้ง ก็ถูกลายมือพระองค์เจ้ากระษัตรี ซึ่งเป็นภคินีของพระองค์เจ้าสุริยวงศ์ ได้ไล่เลียงไต่ถามพระองค์เจ้ากระษัตรีก็ยังหารับไม่ จึงมีพระราชดำรัสให้ลงพระราชอาญา จำไว้ที่หลังห้องพระสุคนธ์ พระองค์เจ้ากระษัตรีได้ให้โขลนที่คุมนั้นไปซื้อกระดาษดินสอมาให้ ได้เขียนหนังสือที่นั่น แล้วใช้ให้คล้าย บุตรีพระสิริโรท เอาไปทิ้งที่ท้องพระโรงอีกครั้งหนึ่ง คล้ายคนนี้เป็นคนรำ แต่ได้พระราชทานให้เป็นบุตรของพระองค์เจ้ากระษัตรี จึงได้มาเยี่ยมเยือนพระองค์เจ้ากระษัตรี ตระลาการถามก็รับทั้งสองคน"

จากการค้นทุกตำหนักทุกเรือนเมื่อเกิดความหนังสือทิ้งของพระองค์เจ้ากระษัตรี เลยจับเพลงยาวนายช้อยได้ที่เรือน หม่อมเจ้าองุ่น ในกรมหลวงนรินทรรณเรศร์ (สมเด็จพระสัมพันธวงศ์เธอ เจ้าฟ้ากรมหลวงนรินทรรณเรศร์ เป็นพระโอรสพระองค์ที่ 3 ในสมเด็จพระเจ้าพี่นางเธอ เจ้าฟ้ากรมพระเทพสุดาวดี สมเด็จพระพี่นางพระองค์ใหญ่ ในรัชกาลที่ 1 เป็นต้นราชสกุลนรินทรางกูร) หม่อมเจ้าองุ่นทิ้งหนังสือหยาบช้าซ้ำอีก

ครั้งนั้นจับเรื่องชู้สาวในพระราชวัง ผิดกฎมณเฑียรบาลได้อีกหลายราย โปรดเกล้าฯให้ลงพระราชอาญาประหารชีวิต ตั้งแต่พระองค์เจ้ากระษัตรี หม่อมเจ้าองุ่น และหญิงชายอีก 8 คน เฉพาะพระองค์เจ้ากระษัตรี นั้น ให้ทุบด้วยท่อนจันทน์ตามราชประเพณี

 พระอิสริยยศ 

 พระเจ้าลูกเธอ พระองค์เจ้ากระษัตรี (พ.ศ. 2338 - 7 กันยายน พ.ศ. 2352)
 พระเจ้าน้องนางเธอ พระองค์เจ้ากระษัตรี (7 กันยายน พ.ศ. 2352 - พ.ศ. 2359)
 พระเจ้าบรมวงศ์เธอ พระองค์เจ้ากระษัตรี (พระนามหลังการสิ้นพระชนม์)

 พงศาวลี
# พระเจ้าบรมวงศ์เธอ พระองค์เจ้าสุภาธร
พระเจ้าบรมวงศ์เธอ พระองค์เจ้าสุภาธร หรือ พระองค์เจ้าหญิงสุภาภรณ์ (พ.ศ. 2341 - พ.ศ. 2360) พระราชธิดาพระองค์ที่ 41 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก

พระประวัติ
พระเจ้าบรมวงศ์เธอ พระองค์เจ้าสุภาธร ประสูติเมื่อพ.ศ. 2341 เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาเพ็งเล็ก ธิดาเจ้านันทเสน แห่งกรุงศรีสัตนาคนหุตเวียงจันทน์

พระนาม สุภาธร นั้นสมเด็จพระพนรัตน (แก้ว) วัดพระเชตุพนวิมลมังคลารามราชวรมหาวิหารเป็นผู้ตั้งถวาย โดยพระบาทสมเด็จพระพุทธยอดฟ้าจุฬาโลกมหาราชทรงพระราชนิพนธ์กลอน พระนามพระเจ้าลูกเธอที่สมเด็จพระพนรัตน (แก้ว) ตั้งถวายไว้ว่า

พระเจ้าบรมวงศ์เธอ พระองค์เจ้าสุภาธร สิ้นพระชนม์ในรัชกาลที่ 2 เมื่อพ.ศ. 2360 พระชันษา 19 ปี

 พระอิสริยยศ 

 พระเจ้าลูกเธอ พระองค์เจ้าสุภาธร (พ.ศ. 2341 - 7 กันยายน พ.ศ. 2352)
 พระเจ้าน้องนางเธอ พระองค์เจ้าสุภาธร 7 กันยายน พ.ศ. 2352 - พ.ศ. 2360)
 พระเจ้าบรมวงศ์เธอ พระองค์เจ้าสุภาธร (พระนามหลังการสิ้นพระชนม์)

 พงศาวลี
# พระเจ้าบรมวงศ์เธอ พระองค์เจ้าสุด
พระเจ้าบรมวงศ์เธอ พระองค์เจ้าสุด (พ.ศ. 2342 - 26 มกราคม พ.ศ. 2410) พระราชธิดาพระองค์ที่ 42 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิมยักษ์

พระประวัติ
พระเจ้าบรมวงศ์เธอ พระองค์เจ้าสุด ประสูติเมื่อพ.ศ. 2342  เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดาฉิมยักษ์

ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าสุดทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่าพระราชพงษาวดาร-กรุงรัตนโกสินทร-รัชกาลที่-๒/๕๖-เรื่องสร้างสวนขวา

"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระองค์เจ้าหญิงสุด ๑...  รวมพระองค์เจ้ายี่สิบเจ็ดหลัง..."

พระเจ้าบรมวงศ์เธอ พระองค์เจ้าสุด สิ้นพระชนม์ในรัชกาลที่ 4 เมื่อวันที่ 26 มกราคม พ.ศ. 2410 พระชันษา 68 ปี 

 พระอิสริยยศ 

 พระเจ้าลูกเธอ พระองค์เจ้าสุด (พ.ศ. 2342 - 7 กันยายน พ.ศ. 2352)
 พระเจ้าน้องนางเธอ พระองค์เจ้าสุด (7 กันยายน พ.ศ. 2352 - 21 กรกฎาคม พ.ศ. 2367)
 พระเจ้าบรมวงศ์เธอ พระองค์เจ้าสุด (21 กรกฎาคม พ.ศ. 2367 - 26 มกราคม พ.ศ. 2410)
# เซรัง
เซรัง  เป็นเมืองหลักของจังหวัดบันเติน ประเทศอินโดนีเซีย มีภูมิอากาศแบบป่าดงดิบชื้น เมืองมีประชากร 576,961 คนในปี ค.ศ. 2010 เป็นเมืองใหญ่เป็นอันดับ 3 ของจังหวัดบันเติน
# นกเงือกสีน้ำตาล
นกเงือกสีน้ำตาล (; ตั้งชื่อเพื่อเป็นเกียรติแก่ แซมมวล ทิคเคล นักปักษีวิทยาชาวอังกฤษBiographies for Birdwatchers, Mearns and Mearns ISBN 0-12-487422-3)

เป็นนกเงือกชนิดหนึ่ง ที่พบได้ในประเทศอินเดีย, พม่า และภาคตะวันตกของไทย โดยในบางครั้งจะถูกจัดเป็นชนิดย่อยของนกเงือกสีน้ำตาลคอขาว (A. austeni)Kemp, A. 1995. The hornbills. Oxford University Press, Oxford.

มีโหนกเล็ก จะงอยปากสีเหลืองและยาว มีหนังรอบตาสีฟ้า ลำตัวด้านบนสีน้ำตาล ด้นล่างแกมส้ม ปลายปีกขาว ปลายขนหาง ยกเว้นคู่บนสุดสีขาว ไม่มีขนปกคลุมใต้ปีก ตัวผู้มีคอสีน้ำตาลแกมส้ม ตัวเมียมีปากเทาดำ มีขนาดโตเต็มที่ประมาณ 60–65 เซนติเมตร จัดเป็นนกเงือกขนาดกลาง มีเสียงร้อง แอ๊-แอ๊ว หรือ แว้ว-แว้ว แหลมดังไม่เป็นจังหวะ

ในประเทศไทยมีถิ่นอาศัยในพื้นที่ภาคเหนือตอนล่าง เป็นป่าจำพวกป่าดิบ, ป่าโปร่ง และป่าเชิงเขาถึงความสูง 1,500 เมตร พบได้ในพื้นที่เขตรักษาพันธุ์สัตว์ป่าห้วยขาแข้ง จังหวัดอุทัยธานี และผืนป่าด้านตะวันตกเขตจังหวัดตาก (เขตรักษาพันธุ์สัตว์ป่าอุ้มผาง และเขตรักษาพันธุ์สัตว์ป่าทุ่งใหญ่นเรศวรด้านตะวันออก)คู่มือดูนก โดย น.พ.บุญส่ง เลขะกุล, นกเมืองไทย และนกในเมืองไทย เล่ม 1 โดย รศ.โอภาส ขอบเขตต์
# แอ็มแทร็ก
องค์การขนส่งมวลชนแห่งชาติ หรือ แอ็มแทร็ก, เป็นบริษัทรถไฟขนาดใหญ่ในสหรัฐอเมริกา เริ่มดำเนินการในวันที่ 1 พฤษภาคม ค.ศ. 1971 ให้บริการรถไฟ 374 ขบวนต่อวัน ระยะทางรวม  ความเร็ว  สถานีปลายทาง 896 สถานี ใน 46 รัฐ และ 3 จังหวัดในประเทศแคนาดา ในปี ค.ศ. 2012 มีสถิติผู้โดยสารรวม 31.2 ล้านคน ทำรายได้ $2.88 พันล้านดอลลาร์สหรัฐ โดยมีผู้โดยสารร้อยละ 83 เดินทาง 400 ไมล์หรือน้อยกว่า มีสำนักงานที่กรุงวอชิงตัน สหรัฐอเมริกา โดยคำว่า แอ็มแทร็ก มีที่มาจากคำว่า "อเมริกา" และ "แทร็ก" สนธิกันAmtrak History and Archives . Accessed March 6, 2013.

 การดำเนินการและบริการ

thumb|left|โคสต์สตาร์ไลท์.
รายชื่อ 15 เส้นทางที่มีผู้โดยสารมากที่สุด

ชายฝั่งตะวันตก
 แปซิฟิกเซิฟไลเนอร์: San Luis Obispo – แซนตาบาร์บารา – ลอสแอนเจลิส – ซานดิเอโก
 แคบปิตอลคอริดอร์: Sacramento – Oakland – San Jose
 San Joaquin: Oakland–Stockton–Bakersfield & Sacramento–Stockton–Bakersfield
 Amtrak Cascades: Vancouver–Seattle–Portland–Eugene
 Coast Starlight: Seattle–Los Angeles

ตะวันตกตอนกลาง
 Hiawatha: Milwaukee–Chicago
 Empire Builder: Chicago – St. Paul – Seattle/Portland
 Lincoln: Chicago – St. Louis
 Wolverine: Chicago–Detroit–Pontiac

ตะวันออกและตะวันออกเฉียงใต้
 ซิลเวอร์สตาร์: นครนิวยอร์ก – ราลี – แทมปา – ไมแอมี

ตะวันออกเฉียงเหนือ
 Northeast Regional: Boston/Springfield – New York – Philadelphia – Baltimore – Washington, DC – Virginia (either Richmond, Lynchburg, Newport News or Norfolk)
 อะเคลา: บอสตัน – วอชิงตัน ดี.ซี.
 Keystone: Harrisburg – Philadelphia – New York
 Empire: Niagara Falls – Buffalo – Albany – New York
 Downeaster: Brunswick–Boston

 ผู้โดยสาร 
เรียงตามปี ค.ศ.
1971: 6,450,304 (May–Oct only)
1972: 15,848,327
1973: 16,958,056
1974: 18,670,319
1975: 17,269,000 (estimated Oct–Dec)
1976: 18,046,136
1977: 18,961,876
1978: 18,922,652
1979: 21,406,768
1980: 21,219,149
1981: 20,609,944
1982: 19,042,325
1983: 19,038,563
1984: 19,943,075
1985: 20,776,091
1986: 20,327,909
1987: 20,414,614
1988: 21,496,303
1989: 21,363,271
1990: 22,186,300
1991: 22,062,425 1992: 21,345,247
1993: 22,065,869
1994: 21,837,626
1995: 20,726,490
1996: 19,605,398
1997: 20,190,450
1998: 21,094,165
1999: 21,508,699
2000: 20,992,485
2001: 21,812,224
2002: 21,669,207
2003: 22,333,180
2004: 23,362,729
2005: 24,031,170
2006: 24,306,965
2007: 25,847,531
2008: 28,716,407
2009: 27,167,014
2010: 28,716,857
2011: 30,186,733http://www.amtrak.com/servlet/BlobServer?blobcol=urldata&blobtable=MungoBlobs&blobkey=id&blobwhere=1249232964000&blobheader=application%2Fpdf&blobheadername1=Content-disposition&blobheadervalue1=attachment;filename=Amtrak_ATK-11-133_Record_FY11_Ridership_and_Revenue.pdf
2012: 31,240,565http://www.amtrak.com/servlet/BlobServer?blobcol=urldata&blobtable=MungoBlobs&blobkey=id&blobwhere=1249232964000&blobheader=application%2Fpdf&blobheadername1=Content-disposition&blobheadervalue1=attachment;filename=Amtrak-Sets-New-Ridership-Record-FY2012-ATK-12-092.pdf
# รถไฟใต้ดินโซล สาย 6
รถไฟใต้ดินโซล สาย 6 เป็นเส้นทางรถไฟฟ้าในโซล ประเทศเกาหลีใต้ สีประจำเส้นทางคือ สีดิน แนวเส้นทางคล้ายตัวยู เป็นอีก 1 เส้นทางที่ไม่ได้ลอดใต้แม่น้ำฮัน เชื่อมต่อระหว่างกลางกรุงกับชานเมือง โดยเริ่มก่อสร้างในปี ค.ศ. 1994 และเปิดให้บริการในเดือนสิงหาคม ค.ศ. 2000
# รถไฟใต้ดินโซล สาย 7
รถไฟใต้ดินโซล สาย 7 เป็นเส้นทางรถไฟฟ้าในโซล ประเทศเกาหลีใต้ ก่อสร้างในระหว่างปี ค.ศ. 1990-1996 เปิดใช้งานวันที่ 11 ตุลาคม ค.ศ. 1996 เมื่อปี ค.ศ. 2012 รถไฟฟ้าสายนี้ มีการติดตั้งโทรทัศน์ไว้บนขบวนรถทุกขบวน รวม 1,008 เครื่อง
# รถไฟใต้ดินโซล สาย 8
รถไฟใต้ดินโซล สาย 8 เป็นเส้นทางรถไฟฟ้าในเขตตะวันออกเฉียงใต้ของโซล โดยเปิดให้บริการบริการในวันที่ 23 พฤศจิกายน ค.ศ. 1996 สีประจำเส้นทางคือสีชมพู โดยปัจจุบันมีโครงการส่วนต่อขยายข้ามแม่น้ำฮันไปทางเหนือ โดยจะเปิดให้บริการในปี ค.ศ. 2017
# สายบุนดัง
สายบุนดัง เป็นเส้นทางรถไฟฟ้าในเขตกรุงโซลและจังหวัดคย็องกี ประเทศเกาหลีใต้ โดยชื่อ 'บุนดัง' สื่อถึงว่า เส้นทางนี้เริ่มต้นการก่อสร้างในเขตบุนดัง เชื่อมสถานีปลายทาง 2 สถานี ได้แก่ วังซิมิ และซูว็อน โดยปกติแล้ว รถไฟจะวิ่งถี่ทุก 4-5 หรือ 7-8 นาที ใช้รถไฟฟ้า โคเรล คลาส 351000
# สายชุงอัง
สายชุงอัง (หรือ สายเซ็นทรัล) เป็นเส้นทางรถไฟทางไกลสายหลักในประเทศเกาหลีใต้ วิ่งจากโซล ไปยังเมืองคย็องจู นอกจากนี้ เส้นทางนี้ยังเป็นส่วนหนึ่งของรถไฟใต้ดินโซลอีกด้วย

รถไฟฟ้าชานเมือง ในส่วนของรถไฟใต้ดินโซล ให้บริการจากสถานีย็องซัน ไปยังสถานีย็องมุน โดยเปิดให้บริการวันที่ 16 ธันวาคม ค.ศ. 2005
# รถไฟใต้ดินโซล สาย 9
รถไฟใต้ดินโซล สาย 9 ดำเนินการโดยเมโทร 9 เป็นเส้นทางรถไฟฟ้าในโซล ประเทศเกาหลีใต้ กำหนดเปิดในวันที่ 12 มิถุนายน ค.ศ. 2009 แต่เปิดจริงในวันที่ 24 กรกฎาคม ค.ศ. 2009 รถไฟฟ้าสายนี้มีบริการรถด่วนกับรถธรรมดา ซึ่งต่างจากสายอื่น โดยทุกสถานี ยกเว้น สถานีแกฮวา และสถานีมากงนารู ติดตั้งลิฟต์ บันไดเลื่อน และประตูกั้นชานชาลา
# สายคย็องชุน
สายคย็องชุน เป็นเส้นทางรถไฟจากกรุงโซลไปยังเมืองชุนช็อน ในประเทศเกาหลีใต้ ดำเนินการโดย โคเรล โดยเป็นส่วนหนึ่งของรถไฟใต้ดินโซล ตั้งแต่วันที่ 21 ธันวาคม ค.ศ. 2010 มีระยะทาง
# มหาวิทยาลัยลัตเวีย
มหาวิทยาลัยลัตเวีย เป็นมหาวิทยาลัยของรัฐบาลที่มีชื่อเสียงเป็นลำดับต้นๆของสาธารณรัฐลัตเวีย และเป็นมหาวิทยาลัยที่มีชื่อเสียงอีกแห่งหนึ่งในแถบคาบสมุทธบอลติก  ตั้งอยู่ที่เมืองริกาซึ้งเป็นเมืองหลวงของประเทศ มีนักศึกษาประมาณ 20000 คน โดยมีนักศึกษาปริญญาเอกถึง 853 คน (ปี 2011)

ประวัติ
มหาวิทยาลัยลัตเวีย ก่อตั้งขึ้น เมื่อวันที่ 28 กันยายน 1919 ได้สร้างมาจากวิทยาลัย ริกา โปลีเทคนิค (ก่อตั้งขึ้นใน ปี 1862) อธิการคนแรกของมหาวิทยาลัยคือ พอล วอล (Paul Walden) ซึ้งเป็นนักเคมี  ในปี 1923 มหาวิทยาลัยได้รับการเปลี่ยนชื่อจาก วิทยาลัย ริกา โปลีเทคนิค เป็น มหาวิทยาลัยลัตเวีย (Universitas Latviensis) ในปัจจุบัน

ใน ช่วงระหว่าง ปี 1919 และ 1940 ที่มหาวิทยาลัยลัตเวีย เป็นศูนย์กลางที่ยิ่งใหญ่ที่สุดของการศึกษาขั้นสูง ทางด้านวิทยาศาสตร์และวัฒนธรรมของลัตเวีย ในอดีตอาคารริกา โปลีเทคนิค ซึ้งตั้งอยู่บริเวณถนน 19 Raina ทำหน้าที่เป็น อาคารหลักของมหาวิทยาลัยจนถึงในปัจจุบันก็ยังใช้อาคารหลังนี้ในการเรียนการสอนอยู่ 

ในปีก่อนสงคราม มหาวิทยาลัยเป็นไปได้ที่จะได้รับการศึกษาทางวิชาการขั้นสูงที่ไม่เพียงแต่เป็นมหาวิทยาลัยทางด้านวิทยาศาสตร์และวัฒนธรรมของลัตเวีย แต่ยังสามารถจะก่อตั้งโรงเรียนสอนดนตรีของลัตเวียและสถาบันศิลปะ โดยได้รวมโรงเรียนการดนตรีและศิลปะ ริกาเข้าไปในมหาวิทยาลัย  และได้เปิดหลักสูตรในสถานศึกษาดังกล่าว หลังจากนั้น ได่ก่อตั้งวิทยาลัยเกษตรลัตเวีย สถาบันการแพทย์ริกา วิทยาลัยเทคนิคริกา  ผนวกรวมกันจนเป็นมหาวิทยาลัยลัตเวีย และกลายเป็นศูนย์กลางของการศึกษา เรียนรู้ อีกทั้งยังเป็นศูนย์กลสงของการวิจัยที่รู้จักกันดี 

หลักสูตรที่เปิดสอน
ทางมหาวิทยาลัยได้เปิดสอนทั้งหมด 13 คณะ
คณะชีววิทยา  คณะเคมี  คณะฟิสิกส์และคณิตศาสตร์  คณะเศรษฐศาสตร์และการบัญชี  คณะการศึกษาและศิลปศาสตร์  คณะภูมิศาสตร์และโลก  คณะประวัติศาสตร์ คณะนิติศาสตร์ คณะแพทยศาสตร์ คณะสังคมศาสตร์  คณะมนุษยศาสตร์ คณะเทคโนโลยี  และคณะคอมพิวเตอร์

ลัตเวีย
# สายซูอิน
สายซูอิน (ซูว็อน-อินช็อน) เป็นเส้นทางรถไฟชานเมืองในโซล ซูว็อน และอินช็อน แต่ก่อนเคยใช้รางแนร์โรว์เกจ แต่ถูกเลิกเมื่อวันที่ 31 ธันวาคม ค.ศ. 1995 และเปลี่ยนมาใช้สแตนดาร์ดเกจแทน โดยในระยะแรกเปิดให้บริการเมื่อวันที่ 30 มิถุนายน ค.ศ. 2012

230px|thumbnail|left|รถไฟรางแคบในอดีต
# วังราชทัต
วังราชทัต เป็นวังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้สำนักงานพระคลังข้างที่จัดสร้างขึ้น เพื่อพระราชทานเป็นที่พระทับของพระเจ้าบรมวงศ์เธอ พระองค์เจ้าเหมวดี พระราชธิดาในพระบาทสมเด็จพระจุลจอมเกล้าเจ้าอยู่หัว ซึ่งเมื่อพระองค์เสด็จนิวัตประเทศไทย หลังจากที่ประทับอยู่ชั่วระยะหนึ่งหลังจากการปฏิวัติสยาม พ.ศ. 2475 ปัจจุบันคือ บริเวณหลังโรงแรมอนันตรา แบงคอก สยาม ถนนราชดำริรูปเก่าเล่าเรื่อง-เมืองบางกอก. จากเว็บเรือนไทย [ออนไลน์]. สืบค้นข้อมูลเมื่อ 31 ธันวาคม พ.ศ. 2556
# สายซินบุนดัง
สายซินบุนดัง (literally, New Bundang Line) หรือ สายดีเอ็กซ์ เป็นเส้นทางรถไฟฟ้าในโซล ประเทศเกาหลีใต้ เป็นเส้นทางรถไฟฟ้าแห่งที่ 5 ของโลก ที่ไม่มีคนขับhttp://www.shinbundang.co.kr/index.jsp?pageID=/notice/notice2_view.jsp?no=612&open_main=3&open_sub1=2&open_sub2=0 โดยเป็นแห่งที่ 2 ในเกาหลี ถัดจากรถไฟใต้ดินปูซาน สาย 4 เชื่อมต่อระหว่างสถานี คังนัม และจ็องจา ใช้เวลาในการเดินทาง 16 นาที ความเร็วสูงสุด 90 กิโลเมตรต่อชั่วโมง โดยมี 6 สถานี เชื่อมต่อกับ 3 เส้นทาง ได้แก่ สาย 2 สาย 3 และสายบุนดัง ให้บริการตั้งแต่เวลา 5:30-00:30 น.ความถี่ทุก ๆ 2.5-8 นาที มีรถไฟฟ้า 12 ขบวน ความเร็วขั้นต่ำ 60 กิโลเมตรต่อชั่วโมง
# แซม เพกคินพาห์
เดวิด แซมูเอล "แซม" เพกคินพาห์ (21 กุมภาพันธ์ ค.ศ. 1925 – 28 ธันวาคม ค.ศ. 1984) เป็นผู้กำกับภาพยนตร์ นักเขียนบท ชาวอเมริกัน มีชื่อเสียงจากการมีผลงานภาพยนตร์มหากาพย์แนวตะวันตกเรื่อง The Wild Bunch (1969) เขาเป็นที่รู้จักจากการเป็นผู้บุกเบิกและฉากแสดงความรุนแรง รวมถึงการนำแนวภาพยนตร์ตะวันตกมาปรับปรุงใหม่

ภาพยนตร์ของเขาโดยทั่วไปแล้วจะมีความขัดแย้งระหว่างคุณค่าและแบบอย่างที่ดี กับความรุนแรงของสังคมมนุษย์ เขามีฉายาว่า "Bloody Sam" ที่ได้มาจากภาพยนตร์อันรุนแรงของเขา ตัวละครของเขามักจะเป็นคนสันโดษหรือผู้พ่ายแพ้ในชีวิต ที่ต้องการความมีเกียรติ แต่ถูกบังคับให้ประนีประนอมให้รอดอยู่ในสังคมโลกแห่งการก่อการร้ายและความเหี้ยมโหด

ชีวิตส่วนตัวของเขา เกี่ยวข้องกับแอลกอฮอล์และยาเสพติด มีผลต่อการทำงานของเขา มีภาพยนตร์หลายเรื่องที่เขาได้ทะเลาะวิวาทกับทีมงานสร้างและโปรดิวเซอร์ ทำให้เขาเสียชื่อเสียงและอาชีพของเขาไปตลอดชีวิต บางภาพยนตร์ของเขา อาทิ  Straw Dogs (1971), Pat Garrett and Billy the Kid (1973) และ Bring Me the Head of Alfredo Garcia (1974) ยังคงมีข้อพิพาท
# มืยทิชชี
มืยทิชชี   เป็นเมืองและศูนย์กลางการปกครองของเขตมียทิชชินสกี (Mytishchinsky District) ในมอสโกโอบลาสต์ประเทศรัสเซีย ตั้งอยู่ทางตะวันออกเฉียงเหนือของกรุงมอสโก ริมฝั่งแม่น้ำเยาซา (Yauza River) เมืองมีประชากร 173,160 คน ในปี ค.ศ. 2010

มืยทิชชี มีชื่อเสียง โดยเป็นเมืองที่มีสะพานส่งน้ำ ที่สร้างขึ้นในศตวรรษที่ 18 ในรัชสมัยจักรพรรดินีเยกาเจรีนาที่ 2 แห่งรัสเซีย
 อ้างอิง
# จอห์น ไอเซนฮาวร์
จอห์น เชลดอน เดาด์ ไอเซนฮาวร์  เป็นทูตจากสหรัฐอเมริกาประจำประเทศเบลเยียม ตั้งแต่ พ.ศ. 2502 - 2504

 ชีวิตในวัยเด็ก 
จอห์น ไอเซนฮาวร์ เกิดเมื่อวันที่ 3 สิงหาคม พ.ศ. 2465 ที่เดนเวอร์, เดนเวอร์เคาน์ตี, รัฐโคโลราโด เป็นบุตรคนที่สองของประธานาธิบดี ดไวต์ ดี. ไอเซนฮาวร์ กับมามี จอห์น ไอเซนฮาวร์ สำหรับเดาด์ ไอเซนฮาวร์ ซึ่งเป็นพี่ชายได้เสียชีวิตใน พ.ศ. 2464 ด้วยโรคไข้ดำแดง

 ครอบครัว 
ไอเซนฮาวร์ สมรสกับบาร์บารา ยีน ทอมป์สัน ในวันที่ 10 มิถุนายน พ.ศ. 2490 และหย่ากันใน พ.ศ. 2529 จอห์น และบาร์บารามีบุตรด้วยกันสี่คน ได้แก่

 ดไวต์ เดวิดที่ 2 (31 มีนาคม พ.ศ. 2491 ที่เวสต์พอยท์, รัฐนิวยอร์ก) สมรสกับจูเลีย นิกสัน ธิดาของประธานาธิบดี ริชาร์ด นิกสัน
 บาร์บารา แอนน์ ไอเซนฮาวร์ (30 พฤษภาคม พ.ศ. 2492 ที่เวสต์พอยท์, รัฐนิวยอร์ก)
 ซูซาน ไอเซนฮาวร์ (31 ธันวาคม พ.ศ. 2494 ที่ฟอร์ตนอกซ์, รัฐเคนตักกี)
 แมรี ยีน ไอเซนฮาวร์ (21 ธันวาคม พ.ศ. 2498 ที่วอชิงตัน ดี.ซี.)

ในพ.ศ. 2531 จอห์นได้สมรสใหม่กับโยนน์ ทอมป์สัน และอาศัยอยู่ที่แทรปป์, รัฐแมรีแลนด์ หลังจากที่ย้ายมาจาก คิมเบอร์ตัน, รัฐเพนซิลเวเนีย

 การเสียชีวิต 
จอห์นเสียชีวิตที่แทรปป์, รัฐแมรีแลนด์ เมื่อวันที่ 21 ธันวาคม พ.ศ. 2556http://www.nytimes.com/aponline/2013/12/21/us/politics/ap-us-obit-eisenhower.html?
ref=aponline&_r=0 และเป็นบุตรของประธานาธิบดีที่มีชีวิตอยู่นานที่สุด

 รายการอ้างอิง
# เออาร์อีเอ็กซ์
เออาร์อีเอ็กซ์ เป็นชื่อเส้นทางรถไฟฟ้าเชื่อมท่าอากาศยานนานาชาติอินช็อน ระหว่างกรุงโซลและอินช็อน ในประเทศเกาหลีใต้ ปัจจุบันถือเป็นส่วนหนึ่งของรถไฟใต้ดินโซล เปิดให้บริการครั้งแรกวันที่ 23 มีนาคม ค.ศ. 2007 เปิดใช้งานส่วนต่อขยายวันที่ 29 ธันวาคม ค.ศ. 2010 ดำเนินการโดย Korail Airport Railroad Co., Ltd.

thumb|center|300px|สถานีท่าอากาศยานนานาชาติอินช็อน
# สายเอเวอร์ไลน์
สายเอเวอร์ไลน์ เป็นเส้นทางรถไฟฟ้าไร้คนขับ ระยะทาง 18.1 กิโลเมตร ในโซล ประเทศเกาหลีใต้ โดยชื่อ เอเวอร์ไลน์ มีที่มาจากชื่อสวนสนุกเอเวอร์แลนด์ โดยระบบนี้ มีความคล้ายคลึงกับสกายเทรน (แวนคูเวอร์) ในประเทศแคนาดา ที่ใช้ระบบรถไฟฟ้าควบคุมโดย ระบบอัตโนมัติ Bombardier CITYFLO 650 เส้นทางนี้มีโครงการส่วนต่อขยาย ระยะทาง 6.8 กิโลเมตร
# มะนิลาไลต์เรล สาย 1
มะนิลาไลต์เรล สาย 1 เป็นเส้นทางรถไฟฟ้าสายแรกในระบบมะนิลาไลต์เรล กรุงมะนิลา ประเทศฟิลิปปินส์ เป็นทางยกระดับทั้งหมด สีประจำเส้นทางคือ สีเขียว รู้จักกันในหลายชื่อ ได้แก่ แอลอาร์ที สาย 1, แอลอาร์ที-1, สายสีเหลือง, สายสีเขียว (ตั้งแต่ ค.ศ. 2012), และเมโทรเรล

 ลำดับการเปิดใช้งาน 
 1 ธันวาคม ค.ศ. 1984: สถานี Baclaran - สถานีเซ็นทรัลเทอร์มินัล
 12 พฤษภาคม ค.ศ. 1985: สถานีเซ็นทรัลเทอร์มินัล - สถานี Monumento
 22 มีนาคม ค.ศ. 2010: สถานี Monumento - สถานี Balintawak
 22 ตุลาคม ค.ศ. 2010: สถานี Balintawak - สถานี Roosevelt
 16 พฤศจิกายน ค.ศ. 2024: สถานี Redemptorist - สถานี Dr. Santos
# หลอดนีออน
หลอดนีออน  เป็นหลอดไฟระบบปล่อยประจุขนาดเล็ก ประกอบด้วยหลอดแก้วบรรจุก๊าซนีออนความดันต่ำไว้ภายใน และมีขั้วไฟฟ้าสองขั้วอยู่ชิดกันในหลอด

เมื่อจ่ายไฟฟ้าแรงดันสูงที่ขั้ว แรงดันจะกระตุ้นให้ก๊าซนีออนแตกตัวเป็นไอออนสถานะพลาสมา นำกระแสข้ามจากขั้วหนึ่งไปยังอีกขั้วหนึ่ง และเปล่งแสงสีส้มแดงออกมา

right |thumb |หลอดนีออนขนาดเล็ก เบอร์ NE-2 เมื่อจ่ายด้วยไฟฟ้ากระแสตรงและกระแสสลับ
หลอดนีออนขนาดเล็กส่วนใหญ่จะใช้แสดงผลในวงจรไฟฟ้า โดยเฉพาะระบบที่ใช้ไฟบ้าน เช่น การแสดงสถานะของสวิตช์ เนื่องจากหลอดนีออนขนาดเล็กจะเริ่มติดสว่างที่แรงดัน 90-120 โวลต์ และใช้กระแสน้อย (ที่ประมาณ 400 ไมโครแอมแปร์)
# สายยู (รถไฟใต้ดินโซล)
สายยู เป็นเส้นทางรถไฟฟ้าไร้คนขับในระบบรถไฟใต้ดินโซล โซล ประเทศเกาหลีใต้ ชื่อ "ยู" มีที่มาจากเมือง Uijeongbu มีรถไฟฟ้า 208 ขบวน ระบบขับเคลื่อนคล้ายกับรถไฟใต้ดินตูลูซ ประเทศฝรั่งเศส มีระยะทาง  เชื่อมต่อกับสาย 1 เพียงสายเดียว ค่าโดยสารเที่ยวเดียว 1,300 วอน ความถี่ทุก ๆ 6-10 นาที ให้บริการ 19.5 ช่วโมงต่อวัน ในเวลา 5.00-24.30 น. เวลาในการเดินทาง 19 นาที 54 วินาที ซึ่งเร็วกว่ารถยนต์ และรถโดยสารประจำทาง